## L’Institut Valencià de Cultura i Escalante donen suport a les companyies valencianes d’arts escèniques en la fira FETEN

*** Les dos institucions organitzen una trobada professional per a compartir el potencial creatiu del teixit escènic valencià i promoure la seua projecció nacional i internacional
* FETEN, la fira Internacionals d’arts escèniques per a xiquets i xiquetes i famílies, celebra la trenta-quatre edició a Gijón**

L’Institut Valencià de Cultura (IVC) i Escalante, el teatre de la Diputació de València, han organitzat una trobada amb la creació valenciana en FETEN, la fira Internacionals d’arts escèniques per a xiquets i xiquetes i famílies que celebra fins al divendres, 21 de febrer, la seua trenta-quatre edició a Gijón.

Una desena de companyies valencianes han sigut seleccionades per a formar part de la programació d’esta edició de FETEN gràcies a la seua qualitat, novetat i diversitat de formats: L’Horta Teatre, Nacho Diago Producciones en la Luna, Cía. Infinit, La Tròcola Circ, Bot Project, Compañía Nacional de Teatro Clásico i Compañía Lucas Escobedo, Bambalina Teatre Practicable, L’Om Imprebís i La Finestra Nou Circ.

Per això, la direcció adjunta d’Arts Escèniques de l’IVC i Escalante han volgut acompanyar el treball d’artistes i companyies valencianes per a ajudar a impulsar la visibilitat de la creació valenciana en un dels principals punts de trobada dels professionals del sector de les arts escèniques a Espanya; un espai per a compartir el potencial creatiu del teixit escènic valencià i promoure la seua projecció nacional i internacional.

En la trobada, celebrat a l’Hotel Begoña de Gijón, ha participat la directora adjunta d’Arts Escèniques de l’IVC, María José Mora; la directora i coordinadora artística d’Escalante, Marylène Albentosa, així com representants de les companyies valencianes presents en la fira i empreses valencianes distribuïdores d’espectacles que presenten o no espectacles valencians en esta edició, per a establir sinergies.

María José Mora ha destacat la voluntat de l’IVC “d’acompanyar i promoure el treball de les companyies valencianes d’arts escèniques en els fòrums professionals més rellevants, siga dins o fora de la Comunitat Valenciana, donant així visibilitat a un treball d’excel·lent qualitat que ens situa en el més alt de les arts escèniques del nostre país”.

Per la seua part, la directora i coordinadora artística d’Escalante, Marylène Albentosa, ha assenyalat que, per a l’àrea de Teatres de la Diputació de València, és “clau acompanyar les companyies en fires especialitzades com esta, un esdeveniment en el qual Escalante sempre ha estat present”.

Les dos han coincidit que és fonamental establir sinergies entre institucions per a reforçar les companyies de dansa, teatre, circ, màgia o multidisciplinàries, amb un talent valencià brillant que té un gran futur.

FETEN, la fira Internacionals d’arts escèniques per a xiquets, xiquetes i famílies de Gijón, s’ha consolidat com el principal punt de trobada dels professionals del sector infantil de les arts escèniques a Espanya. La seua característica distintiva és la de crear a més un esdeveniment ciutadà que fa de l’espai un laboratori en viu de les preferències i tendències dels públics actuals i futurs de l’escena espanyola.

Fecha: 20/02/2025